Каменскі сельсавет (Чавускі раён)

**Ка́менскі сельсавет** — адміністрацыйна-тэрытарыяльная адзінка ў складзе Чавускага раёна Магілёўскай вобласці Беларусі. Цэнтр — аграгарадок Каменка.

Утвораны 20 жніўня 1924 года як **Благавіцкі сельсавет** у складзе Чавускага раёна Магілёўскай акругі БССР. Цэнтр — вёска Благавічы. Пасля скасавання акруговай сістэмы 26 ліпеня 1930 года ў Чавускім раёне БССР, з 20 лютага 1938 года — Магілёўскай вобласці. 16 ліпеня 1954 года да сельсавета далучана тэрыторыя скасаваных Самулкаўскага і Хаўмоўскага сельсаветаў. 29 кастрычніка 1955 года ў склад Варварынскага сельсавета перададзены вёскі Драчкава і Хаўмы. 16 мая 1960 года да сельсавета далучана тэрыторыя скасаванага Сушчоўскага сельсавета, частка скасаванага Варварынскага сельсавета (14 населеных пунктаў: Васькавічы, Гатная Слабодка, Дзярліўка, Драчкава, Дуброўка, Забока, Зашляшша, Крамянец, Макушкі, Паўлаўка, Прыданцы, Пярэспа, Цемравічы і Хаўмы), у склад сельсавета з Гарбавіцкага сельсавета перададзены 13 населеных пунктаў (Бярозаўка, Вялікія Амхінічы, Гладкава, Грабянішча, Кадзіна, Красніца, Круглінка, Лёўкаўшчына, Малінаўка, Малыя Амхінічы, Машкоўка, Навасёлкі і Утра), а ў адміністрацыйнае падпарадкаванне Чавускага гарсавета са складу сельсавета перададзены 8 населеных пунктаў (Вялікія Бардзінічы, Вілейка, Дубаснік, Забалацце, Зара, Малыя Бардзінічы, Рошча і Сушчоўская Слабодка). У 1964 годзе ў склад Гарбавіцкага сельсавета вернуты 10 населеных пунктаў (Вялікія Амхінічы, Гладкава, Грабянішча, Кадзіна, Красніца, Лёўкаўшчына, Малыя Амхінічы, Машкоўка, Навасёлкі і Утра). 25 снежня 1964 года ў склад новаўтворанага Цемравіцкага сельсавета перададзены 15 населеных пунктаў (Васькавічы, Гатная Слабодка, Дзярліўка, Драчкава, Дуброўка, Забока, Зашляшша, Макушкі, Новы Крамянец, Паўлаўка, Прыданцы, Пярэспа, Стары Крамянец, Цемравічы і Хаўмы). 27 чэрвеня 1969 года ў склад новаўтворанага Вайнілаўскага сельсавета перададзены 4 населеныя пункты (Атражжа, Самулкі, Удоўск і Цемналессе). 24 лютага 1982 года ў склад сельсавета з Вайнілаўскага сельсавета вернуты 4 населеныя пункты (Атражжа, Самулкі, Удоўск і Цемналессе). 13 чэрвеня 2002 года ў склад сельсавета з адміністрацыйнага падпарадкавання Чавускага гарасавета перададзены 4 населеныя пункты (вёскі Бардзінічы, Вілейка, Рошча і Слабодка). 23 снежня 2009 года цэнтр Благавіцкага сельсавета перанесены ў аграгарадок Каменка, сельсавет перайменаваны ў Каменскі. 20 лістапада 2013 года да сельсавета далучана тэрыторыя скасаванага Сласцёнаўскага сельсавета (20 населеных пунктаў: аграгарадок Сласцёны, вёскі Бардзілы, Бракава Слабада, Варварына, Гатная Слабодка, Каралёўка, Кіркоры, Макрадка, Папоўцы, Пілешчына, Рагозінка, Селішча, Старасёлы, Хількавічы, Хонькавічы, Цемравічы, пасёлкі Глініцкі, Забока, Зашляшша і Паўлаўка), а ў склад Гарбавіцкага сельсавета перададзены 9 населеных пунктаў (вёскі  Атражжа, Благавічы, Відлін, Вілейка, Каласоўшчына, Машок, Самулкі, Удоўск і Цемналессе).

Насельніцтва сельсавета паводле перапісу 2009 года (21 населены пункт) — 1167 чалавек, з іх 95,6 % — беларусы, 3,0 % — рускія, 0,5 % — украінцы; паводле перапісу 2019 года (32 населеныя пункты) — 854 чалавекі.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.


Катэгорыя:Сельсаветы Беларусі, утвораныя ў 1924 годзе